
 CONTRACT DE PRESTĂRI SERVICII

Nr.    /
1.Preambul
Legea nr.98/2016 privind achizitiile publice;

Hotărârea nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice;
Părţile contractante
Între
Universitatea ˝ALEXANDRU IOAN CUZA˝ din Iași, cu sediu în Iași, cu sediu în Iași, B-dul. Carol I nr. 11, reprezentată prin  RECTOR Prof. Univ. Dr. Tudorel TOADER și Director economic si resurse umane Ec. Liliana IFTIMIA, tel: 0232.201048, fax: 0232.201148, cod fiscal nr. 4701126, având  contul nr. RO55TREZ23F650601710101X deschis la Trezoreria Iași, în calitate de Autoritatea Contractantă,  şi 

S.C. ___________________  S.R.L., cu sediul social in ______________str. __________ nr. ___, jud.______, telefon __________, număr de înmatriculare la Registrul Comertului Iasi J____/____/_______, CUI _____________, cont _________________________, deschis la Trezoreria _______________ reprezentată prin Administrator __________________, în calitate de Contractant,  a intervenit prezentul Contract.
denumite, în continuare, împreună, "Părțile" și care, având în vedere că:

· Autoritatea contractantă a derulat  achiziția de ,, Servicii de verificare a documentiilor aferente lucrarilor de investitii pentru obiectivul Reabilitare si dotarea Salii de Sport  a Universitatii ,, Alexandru Ioan Cuza ”din Iasi, str. Titu Maiorescu,nr.15, Municipiul Iasi, judetul Iasi, inițiată prin publicarea unui anunț publicitar pe pagina web a UAIC și prin transmiterea solicitării de ofertă nr ____/AP/_____ și a caietelor de sarcini anexate acesteia către posibilii ofertanti;
· prin Nota Justificativă  nr. ___/AP/___________ a fost declarată câștigătoare Oferta Contractantului, S.C. __________________ S.R.L. au convenit încheierea prezentului Contract.
2.Definiţii

2.1. În prezentul Contract următorii termeni vor fi interpretaţi astfel:

a) Contract - actul juridic care reprezintă acordul de voinţă al celor două părţi, încheiat între Autoritatea contractantă, în calitate de Autoritate Contractantă, şi Contractantul de servicii, în calitate de Contractant;   

b) Autoritatea Contractantă şi Contractant  - părţile contractante, astfel cum acestea sunt denumite în prezentul Contract;

c) preţul Contractului - preţul plătibil Contractantului de către Autoritatea Contractantă, în baza Contractului, pentru îndeplinirea integrală şi corespunzătoare a tuturor obligaţiilor sale asumate prin Contract;

d) servicii - activităţi a căror prestare face obiectul Contractului ;

e) standarde - standardele, reglementările tehnice sau altele asemenea prevăzute în legislaţia aplicabilă obiectului contractului.
f)subcontractant-orice operator economic care nu este parte a unui contract de achiziție publică și care prestează, execută și/sau furnizează anumite părți ori elemente ale lucrărilor sau ale construcției ori îndeplinesc activități care fac parte din obiectul contractului de achiziție publică, răspunzând în fața contractantului de organizarea și derularea tuturor etapelor necesare în acest scop;

g)forţa majoră: orice eveniment extern, imprevizibil, absolut invincibil şi inevitabil, care nu poate fi controlată de către una din Părţi şi nu este urmarea faptei acesteia sau a persoanelor de care aceasta este ţinută a răspunde, pe care Partea nu ar fi putut să o prevadă înainte de semnarea Contractului, care, odată apărută, nu a putut fi evitată sau depăşită de către acea Parte, şi care nu poate fi atribuită celeilalte Părţi.
Sunt asimilate forţei majore evenimentele precizate în continuare, cu titlu exemplificativ, fără însă a se limita la acestea: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargo, etc. Nu este considerat forţă majoră şi nu produce efectele juridice ale forţei majore evenimentul care, fără a crea o imposibilitate obiectivă şi absolută de executare, face extrem de oneroasă executarea obligaţiilor uneia dintre părţi.
     h) zi - zi calendaristică; an - 365 de zile.

     i) act adițional - document ce modifică termenii și condițiile contractului de lucrări;

     j) garanția de bună execuție - suma de bani care se constituie de către contractant în scopul asigurării Autorității Contractante de îndeplinirea cantitativă, calitativă și în perioada convenită a contractului;
3.Interpretare
3.1 - În prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.

3.2 - Termenul „zi”sau „zile” sau orice referire la zile reprezintă zile calendaristice dacă nu se specifică în mod diferit.
4. Obiectul principal al Contractului
4.1. Contractantul se obligă  presteze Servicii de verificare a documentațiilor tehnice(tehnico-economice) aferente lucrărilor de investiții din cadrul proiectului  Reabilitarea și dotarea Sălii de sport a Universităţii “Alexandru Ioan Cuza” din Iași, str. Titu Maiorescu nr.15, Iași,Municipiul Iasi, judetul Iasi in conformitate cu solicitarea de ofertă nr. ______/AP/_________, caietele de sarcini anexate acesteia, cu oferta contractantului înregistrată la registratura Universității “Alexandru Ioan Cuza” din Iași cu nr. ____/___________, clarificarile depuse, și cu legislația în vigoare
5. Preţul contractului şi modalităţi de plată
5.1. Autoritatea Contractantă se obligă să plătească Contractantului preţul convenit pentru îndeplinirea contractului de prestări servicii.
5.2. Preţul pentru îndeplinirea contractului, plătibil Contractantului de către Autoritatea Contractantă, pentru prestarea serviciilor de verificare a documentațiilor tehnice(tehnico-economice) aferente lucrărilor de investiții din cadrul proiectului  Reabilitarea și dotarea Sălii de sport a Universităţii “Alexandru Ioan Cuza” din Iași, str. Titu Maiorescu nr.15, Iași,Municipiul Iasi, judetul Iasi pretul este de ______________ lei, la care se adauga TVA _______________ lei, din care:
· Faza 1 - Verificare la faza D.T.A.C. + D.T.A.D. + D.T.O.E și Faza 2 - Verificare la faza Proiect tehnic (P.Th.) + Detalii de execuție (D.E.), pretul este de ___________ lei, la care se adauga TVA __________ lei;
· Faza 3 - Verificarea documentațiilor la faza Asistență Tehnică pe parcursul executiei lucrarilor, pretul este de ___________ lei, la care se adauga TVA __________ lei.
Preţul include toate costurile contractantului, directe și indirecte, legate de încheierea și executarea contractului, și este  conform cu oferta contractantului, înregistrată la Registratura Universitatii “Alexandru Ioan Cuza” din Iasi cu nr. ____________/________.
6. Durata Contractului

6.1 – Durata prezentului contract este până la data îndeplinirii de către ambele părți a obligațiilor legale și  contractuale.              
6.2 – Serviciile ce fac obiectul prezentului contract vor fi prestate astfel:
- In termen de 10 zile de la primirea documentațiilor/prezentarea proiectelor elaborate de proiectant , contractantul(prin verificatorii de proiecte) va emite referatul de verificare și documentațiile semnate și stampilate, confirmand astfel ca acestea sunt corespunzatoare din punct de vedere al cerințelor stabilite în lege, valabile la data efecuării verificării. 

- In cazul în care documentațiile tehnice prezintă neconformități și/sau necorcondante contractantul va înainta în termen de 10 zile, atat proiectantului cât și autorității contractante un raport de analiză care va cuprinde observațiile, recomandările, completările și alte elemente necesare pentru ca acesta să poata atesta, prin semnarea si stampilarea documentatilor, faptul ca documentațiile sunt corespunzatoare din punct de vedere al cerințelor stabilite de lege, valabile la data efectuării verificării.

- In termen de maxim 3 zile de la prezentarea documentațiilor revizuite conform celor consemnate prin raportul de analiză, prestatorul va emite referatul de verificare și documentațiile semnate și stampilate, confirmand astfel ca aceastea sunt corespunzătoare din punct de vedere al cerințelor stabilite în lege, valabile la data efecuării verificării.

- In perioada de asistenta tehnică pe parcursul executiei lucrarilor asigurată de proiectant, contractantul va asigura verificarea eventualelor modificări aduse proiectului prin elaborarea raportului de analiză în termen de maxim 2 zile de la înaintarea documentatiei de proiectant  și a referatului de verificare în termen de maxim o zi de la înaintarea documentației revizuite de proiectant.

7. Documentele Contractului
7.1.   Documentele contractului sunt:

a) solicitarea de ofertă nr. ___/AP/________;

b) caietul de sarcini;

c) oferta  contractantului inregistrată la Registratura Universitatii “Alexandru Ioan Cuza” din Iasi cu nr. ________/________, inclusiv clarificările din perioada de evaluare;

d) convenţie privind  securitatea  şi  sănătatatea în  muncă;

e) convenţie privind  situaţiile  de  urgenţă (apararea  împotriva  incendiilor  şi  protecţiei  civile);

f) acte adiţionale, care vor deveni anexe la contract, pe măsura producerii lor.
8. Obligaţiile principale ale Contractantului
8.1. (1) Contractantul are obligaţia de a presta  prevăzute în Contract cu profesionalismul şi promptitudinea cuvenite angajamentului asumat, in conformitate cu cerințele precizate de Autoritatea Contractantă în  solicitarea de ofertă nr. _________/AP/____________ și în caietele de sarcini anexate acesteia, precum și cu oferta si clarificarile în cadrul achiziției, în perioada convenită și cu respectarea reglementărilor legale în vigoare.

   (2) Contractantul are obligaţia de a supraveghea prestarea serviciilor, de a asigura resursele umane, materiale, echipamentele sau altele asemenea, cerute de şi pentru contract, în masura în care necesitatea asigurării acestora este prevăzută în contract sau se poate deduce în mod rezonabil din contract;

8.2. Contractantul este pe deplin responsabil pentru prestarea serviciilor în conformitate cu clauzele prezentului contract. 
Totodată, este răspunzător atât de siguranța tuturor operațiunilor și metodelor de prestare utilizate, cât și de asigurarea capacitătii de personal calificat din domeniu, cu respectarea prevederilor legale și contractuale.
8.3 Contractantul este răspunzător în faţa Autorității Contractante şi în faţa  altor organe de control de realitatea, legalitatea şi corectitudinea documentelor  elaborate.
8.4- Contractantul se obligă
–  să aplice/respecte toate actele normative şi prescripţiile tehnice în vigoare, aplicabile specificului contractului, dar și eventualele acte normative şi prescripţii tehnice aplicabile, care intră în vigoare pe parcursul îndeplinirii contractului, după caz.
8.5 - Contractantul va prezenta referatele de verificare și rapoartele de analiză conform celor specificate de Autoritatea Contractantă în solicitarea de ofertă și în caietul de sarcini anexat acesteia. 
8.6. - Rapoartele de analiză se vor preda în 2 exemplare originale și un exemplar în format electronic (format editabil + scanat). Referatele de verificare se vor preda în 2 exemplare originale și un exemplar în format electronic (scanat).

8.7. - Contractantul este responsabil pentru orice viciu/necorelare/neconcordanță sau omisiune din documentația elaborată potrivit prevederilor prezentului contract și de asemenea va fi responsabil pentru încălcarea a oricărui brevet sau drept de autor. 
8.8. - Nu se va considera că un accept, aviz, o aprobare a autoritatii contractante, sau o plată, exonerează contractantul de îndeplinire a obligațiilor asumate prin contractul de servicii.



  9.Standarde
9.1 Serviciile prestate de Contractant în baza contractului vor respecta cerințele solicitării de ofertă, a caietului de sarcini anexat acesteia, oferta sa prezentată în cadrul achiziției, clarificarile aduse, standardele, normativele şi legislaţia în vigoare.

10.  Obligaţiile principale ale Autorității Contractante
10.1 (1)- Autoritatea Contractantă se obligă să plătească prețul serviciilor către Contractant astfel: 

- pentru Faza 1 - Verificare la faza D.T.A.C. + D.T.A.D. + D.T.O.E  si Faza 2 - Verificare la faza Proiect tehnic (P.Th.) + Detalii de execuție (D.E.) 80% din valoarea totala a ofertei  în termen de maxim 30 de zile de la recepționarea proiectului.
Autoritatea Contractantă va recepționa o singura livrabilă în cadrul contractului, care va cuprinde documentațiile D.A.L.I.+D.T.A.C.+Proiect tehnic (P.Th.)+Detalii de execuție (D.E.) verificate.
- pentru Faza 3 - Verificarea documentațiilor la faza Asistență Tehnică 20 % din valoarea totala a ofertei se va achita astfel: 
- esalonat, pana la concurenta a 90% din contravaloarea prestațiilor pe parcursul execuției lucrărilor, în baza rapoartelor de activitate întocmite de către prestator și a documentațiilor verificate.(procentul de realizare  este în concordanță cu procentul de realizare declarat de Constructor-Proiectant-Diriginte de șantier).


- 10% contravaloarea prestațiilor la 30 de zile de la semnarea procesului-verbal de recepție la terminarea lucrarilor
 (2) - Pentru îndeplinirea acestui contract nu se acorda avans Contractantului.


 10.2- Plata serviciilor prestate de contractant se va face de către Autoritatea Contractantă în lei în contul acestuia: cont nr. ________________________ deschis la Trezoreria _____________.
 10.3 – Autoritatea Contractantă are obligaţia:

- să pună la dispoziţia Contractantului orice facilităţi şi/sau informaţii pe care acesta le cere în oferta sa şi pe care acesta le consideră necesare/relevante  îndeplinirii contractului;

-să desemneze reprezentanți ai săi care să asigure legătura cu Contractantul. 
Persoanele desemnate, din cadrul Biroului Investiții și Monitorizare Lucrări, care să asigure legătura cu Contractantul, sunt ing. Petrică-Iulian FOCA, telefon 0232 201048 și ing. Florin-Andrei FRANȚ, tel. 0232 201102 interior 2048.
-să verifice conformitatea serviciilor prestate de contractant cu prevederile din contract și să le recepționeze în conformitate cu cele prevăzute la cap. 17 din prezentul contract.
11.Caracterul de document public 
11.1 Accesul persoanelor la informaţiile din Contract se realizează cu respectarea termenelor şi procedurilor prevăzute de reglementările legale privind liberul acces la informaţiile de interes public şi nu poate fi restricţionat decât în măsura în care aceste informaţii sunt clasificate sau protejate de un drept de proprietate intelectuală, potrivit legii.    

12.Drepturi de proprietate intelectuală
12.1 Contractantul prin semnarea contractului cesionează Autorității Contractante, în mod exclusiv toate drepturile patrimoniale inclusiv dar fără a se limita la orice si oricare  cu privire la totalitatea rapoartelor şi documentelor, inclusiv hărți, diagrame, desene, specificații, planuri, statistici, calcule, baze de date, software şi înregistrări suport sau orice materiale achiziționate, compilate sau pregătite de către Contractant în executarea acestui contract, acestea devenind proprietatea Autorității Contractante. Contractantul se obligă să livreze aceste documente, în original, Autorității Contractante şi să nu le utilizeze pentru alte scopuri decât cele prevăzute în acest contract, cu excepția cazului în care Autoritatea Contractantă îl autorizează în scris în acest sens. Referatele de verificare vor deveni propietatea autoritatii contractante.
 12.2. Orice rezultate sau drepturi legate de acestea, inclusiv drepturi de autor şi/sau orice alte drepturi de proprietate intelectuală şi/sau industrială, obținute în executarea sau ca urmare a executării acestui contract, cu excepția cazurilor în care astfel de drepturi sunt preexistente contractului, vor fi proprietatea Autorității Contractante, care le poate utiliza, publica sau transfera după cum consideră necesar, fără nici un fel de limitare geografică sau de altă natură. 

12.3. Contractantul va trata toate documentele şi informațiile primite în legătură cu contractul ca având caracter confidențial şi – cu excepția cazurilor în care acest lucru este necesar pentru buna derulare a contractului şi atingerea obiectivelor acestuia - nu va publica sau dezvălui orice aspecte ale prezentului contract şi nu va divulga orice informație obținută de la achizitor fără acordul prealabil, în scris, al acestuia. De asemenea, nu va utiliza aceste informații şi nu va face referiri la acestea în prestarea unor servicii pentru alții. În cazul în care există divergențe de opinie între Contractant şi Autoritatea Contractantă cu privire la necesitatea publicării/dezvăluirii anumitor informații în scopul derulării contractului, decizia Autorității Contractante în aceste situații este finală şi neapelabilă.

 12.4. Contractantul, personalul, sub-contractorii sau agenții acestuia se obligă să mențină secretul profesional pe întreaga durată a acestui contract şi după încetarea acestuia. În acest sens, afară de cazul în care achizitorul consimte în scris la aceasta, atât Contractantul, cât şi personalul, sub-contractorii sau agenții acestuia nu vor comunica oricărei terțe părți nici o informație confidențială obținută sau descoperită pe durata contractului şi nu vor face publice nici o informație sau recomandare formulată în executarea contractului sau ca rezultat al prestării serviciilor. De asemenea, Contractantul se obligă să nu utilizeze informațiile furnizate lui sau obținute pe parcursul derulării contractului şi/sau rezultatele studiilor, testelor şi cercetărilor desfășurate pe parcursul şi în scopul executării acestui contract într-un mod care aduce sau este de natură a cauza prejudicii Autorității Contractante. 
12.5.  Contractantul are obligaţia de a despăgubi Autoritatea Contractantă împotriva oricăror:


a) reclamaţii şi acţiuni în justiţie ce rezultă din încălcarea unor drepturi de proprietate intelectuală (brevete, programe, mărci înregistrate etc.),  în legătură cu prestarea serviciilor; şi


b) daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea documentaţiei emise de către Autoritatea Contractantă.
13.  Sancţiuni pentru neîndeplinirea culpabilă a obligaţiilor
13.1. - Nerespectarea obligaţiilor asumate prin prezentul contract de către una din părţi dă dreptul părţii lezate de a considera contractul de drept reziliat, rezilierea operând în termen de  5 zile de la comunicarea declarației de reziliere trimisă de partea lezată, dacă în termenul de 5 zile acordat, obligațiile care au făcut obiectul contractului nu sunt îndeplinite de partea notificată. Rezilierea va opera în condițiile astfel precizate  fără intervenţia instanţei de judecată şi de a pretinde plata de daune-interese.

13.2. -i) În cazul în care, din vina sa exclusivă, Contractantul nu reuşeşte să îşi îndeplinească obligaţiile asumate prin contract, atunci Autoritatea Contractantă are dreptul de a deduce din preţul contractului, ca penalităţi, o sumă în cuantum de 0,06% din valoarea în LEI a contractului, calculată pro-rata temporis pentru fiecare zi de întârziere până la îndeplinirea tuturor obligațiilor contractuale, fără ca valoarea totală a penalităților să poată depăși suma asupra căreia au fost calculate

  -ii) În cazul în care Autoritatea Contractantă, din culpa sa, nu onorează facturile în termenul stabilit prin clauza 10.1, Contractantul are dreptul de a percepe, ca penalitãţi, o sumă echivalentă cu o cotă procentuală din plata neefectuată de 0,06% pentru fiecare zi de întârziere, până la îndeplinirea efectivă a obligaţiilor, fără ca valoarea totală a penalităților să poată depăși suma asupra căreia au fost calculate 

13.3. Autoritatea Contractantă îşi rezervă dreptul de a denunţa unilateral contractul de servicii, în cel mult 5 zile de la apariţia unor circumstanţe care nu au putut fi prevăzute la data încheierii contractului şi care conduc la modificarea clauzelor contractuale în aşa măsură încât îndeplinirea contractului respectiv ar fi contrară interesului public.

13.4. În cazul prevăzut la clauza 13.3. Contractantul are dreptul de a pretinde plata corespunzătoare numai pentru partea din contract îndeplinită până la data rezilierii contractului.

13.5. Autoritatea Contractantă îşi rezervă dreptul de a renunţa la contract, printr-o notificare scrisă adresată Contractantului fără nici o compensaţie, dacă acesta din urmă se desfiinţeazã sau sunt iniţiate proceduri de faliment a acestuia, cu condiţia ca această anulare să nu prejudicieze sau să afecteze dreptul la acţiune sau despăgubire pentru Contractant. În acest caz, Contractantul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.
14.Garanţia de bună execuţie a contractului de servicii – nu se solicita

15. Conflictul de interese

15.1 Contractantul va lua toate măsurile necesare pentru a preveni ori stopa orice situație care ar putea compromite executarea obiectivă și imparțială a prezentului Contract. 

15.2 Autoritatea Contractantă își rezervă dreptul de a verifica dacă măsurile luate sunt respectate în mod corespunzător și poate solicita luarea unor măsuri suplimentare, dacă va considera necesar. Contractantul are obligația de a se asigura că personalul său nu se află într-o situație care ar putea genera conflict de interese. 


16. Despăgubiri 

16.1. Contractantul se obligă să plătească daune-interese, cheltuieli, taxe şi cheltuieli de orice natură, aferente prestaţiei, în situaţia neexecutării sau executării necorespunzătoare a obligaţiilor din prezentul contract, cu excepţia situaţiei în care o astfel de încălcare rezultă din respectarea caietului de sarcini întocmit de către Autoritatea Contractantă sau a ordinelor decise de Autoritatea Contractantă. 
17. Recepţie şi verificări
17.1. Autoritatea Contractantă are dreptul de a verifica modul de prestare a serviciilor precum şi documentele furnizate de către contractant pentru a stabili conformitatea lor cu cerințele solicitării de ofertă, a caietului de sarcini anexat acesteia, a ofertei  depuse de contractant în cadrul achiziției  si cu legislatia in vigoare.
17.1.-(1)La finalizarea întocmirii documentatiei ce face obiectul prezentului contract,  Contractantul are obligaţia de a notifica, în scris, Autorității Contractante că sunt îndeplinite condiţiile de recepţie, solicitând acesteia convocarea comisiei de recepţie.
Contractantul   garantează   că   la   data   recepţiei,   documentatia realizată este   executată   în   conformitate   cu standardele   şi   prescripţiile   tehnice,    și că aceasta  corespunde reglementărilor tehnice în vigoare.
(2)Pe baza documentelor predate de Contractant, Autoritatea Contractantă va aprecia dacă sunt întrunite condiţiile pentru a convoca comisia de recepţie. În cazul în care se constată că sunt lipsuri sau deficienţe, acestea vor fi notificate Contractantului. Contractantul se obligă ca în termen de 3 zile calendaristice să remedieze deficiențele sau să opereze modificările ca urmare a recomandărilor. 

După constatarea remedierii tuturor lipsurilor şi deficienţelor, la o nouă solicitare a Contractantului, Autoritatea Contractantă va convoca comisia de recepţie.

17.2.- În cazul în care Contractantul nu  remediază deficiențele, fără prezentarea unor argumente legale bazate pe date tehnice, (notificând în scris acest lucru), conform celor convenite, contractul se poate rezilia de drept fara interventia  instantei, Contractantul fiind obligat la plata de daune interese. 

17.3.-  Comisia de recepţie are obligaţia de a constata stadiul îndeplinirii contractului prin corelarea prevederilor   acestuia   cu   caietul de sarcini şi   cu   reglementările   în   vigoare.   În   funcţie   de constatările făcute, Autoritatea Contractantă are dreptul de a aproba sau de a respinge recepţia.

17.4.- Receptia documentatiei aferentă serviciilor de verificare se va face la predarea efectivă a acesteia, părțile încheind un proces verbal de predare-primire, care va cuprinde şi un borderou cu piese scrise, numărul lor şi alte date şi elemente necesare. În cazul în care în cadrul procedurii de recepţie se fac observaţii, Contractantul va proceda la refacerea, completarea documentaţiei în conformitate cu solicitările Autorității Contractante fără a modifica oferta financiară in termenul stabilit de comun acord. 
18.Începere, finalizare, întârzieri, sistare
18.1. (1) Contractantul are obligaţia de a presta serviciile conform art. 6.2 din contract.
(2) Dacă pe parcursul îndeplinirii contractului, contractantul nu respectă termenul de prestare, indiferent de cauze, acesta are obligaţia de a notifica acest lucru în cel mult 2 zile de la aparitia cazului de imposibilitate. Modificarea datei/ perioadelor de prestare asumate prin prezentul contract se face cu acordul părţilor, prin act  adiţional.

(3) În afara cazului în care autoritatea contractanta este de acord cu o prelungire a termenului de prestare, orice întârziere în îndeplinirea contractului dă dreptul acesteia de a solicita penalităţi contractantului.

(4).În cazul în care Contractantul suferă întârzieri şi/sau suportă costuri suplimentare, datorate în exclusivitate Autorității Contractante, părţile vor stabili de comun acord :

           a) prelungirea perioadei de prestare a serviciilor ; şi

           b) totalul cheltuielilor aferente, dacă este cazul, care se vor adauga la preţul Contractului.

18.2 (1) Serviciile prestate în baza Contractului sau, dacă este cazul, oricare fază a acestora prevazută a fi terminată într-un termen stabilit, trebuie finalizate în termenul convenit de părţi, conform art. 6.2 din prezentul Contract.

 (2) In cazul in care :

          a) există motive de întârziere ce nu se datorează Contractantului; sau

          b) alte circumstanţe neobişnuite, susceptibile de a surveni altfel decât prin încalcarea Contractului de către Contractant, îndreptatesc Contractantul să solicite prelungirea perioadei de prestare a serviciilor sau a oricărei faze a acestora, parţile vor revizui, de comun acord, perioada de prestare şi vor semna un act adiţional.

18.3. Cu excepţia prevederilor de la art. art. 22, o întarziere în îndeplinirea contractului dă dreptul Autorității Contractante de a solicita penalităţi Contractantului potrivit prevederilor art.13. 
19. Amendamente

19.1. Parţile contractante au dreptul, pe durata îndeplinirii contractului, de a modifica de comun acord 
clauzele prezentului contract prin act adiţional în condițiile art. 221 din Legea 98/2016.

19.2. Orice modificare a clauzelor contractuale, ce au ca obiect modul de derulare a contractului, nu poate avea loc decât în cursul perioadei de valabilitate a contractului.



20. Subcontractanţi
20.1. Contractantul are obligaţia, în cazul în care parţi din contract le subcontractează, de a încheia contracte cu subcontractanţii desemnaţi, în aceleaşi condiţii în care el a semnat contractul cu Achizitorul.

20.2. (1) Contractantul  are obligaţia de a prezenta odată cu semnarea contractului, sau atunci când introduce noi subcontractanţi, toate contractele încheiate cu subcontractanţii desemnaţi.
20.2. (2) Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la contract.

20.3. (1) Contractantul este pe deplin răspunzător faţă de Autoritatea Contractantă de modul în care îndeplineşte contractul, inclusiv pentru partea/părţile din contract pe care le subcontractează.

20.3.(2) Subcontractantul este pe deplin răspunzător faţă de Contractant de modul în care îşi îndeplineşte partea sa din contract.

20.3.(3) Contractantul are dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

20.4.  Contractantul poate schimba oricare subcontractant numai dăcă acesta nu şi-a îndeplinit partea sa din contract. Schimbarea subcontractantului nu va schimba preţul contractului şi va fi notificată Autorității Contractante.
21. Încetarea contractului
21.1. Prezentul contract încetează în următoarele cazuri:


a) părţile convin de comun acord încetarea contractului;


b) expirarea duratei contractului;


c) prin reziliere, în condiţiile prezentului contract ;


d) în cazul procedurilor de faliment, a retragerii autorizaţiei de funcţionare a unuia din contractanţi;


e) prin denunţare unilaterală în condiţiile prevăzute la art. 223(1) din legea 98/2016, și a clauzelor din prezentul contract;


f) prin imposibilitate de executare, în condiţiile art.22.
22.Forţa majoră
22.1.  Forţa majoră este constatată de o autoritate competentă.
22.2. Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.
22.3. Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.
22.4.  Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.
22.5. Dacă forţa majoră acţionează sau se estimează că va acţiona o perioada mai mare de, 5 zile fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretinde celeilalte daune-interese.
23. Suspendarea Contractului 

23.1  În situații temeinic justificate, părțile pot conveni suspendarea executării Contractului.

23.2 În cazul suspendării temporare a prestării serviciilor, durata Contractului  se va prelungi automat cu perioada suspendării.
 24.  Soluţionarea litigiilor
24.1. Autoritatea Contractantă şi Contractantul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei, în cadrul sau în legătură cu îndeplinirea Contractului.

24.2. Procesele şi cererile privind acordarea despăgubirilor pentru repararea prejudiciilor cauzate în cadrul      achiziției, precum şi cele privind executarea, nulitatea, anularea, rezoluţiunea, rezilierea sau denunţarea    unilaterală a contractului de achiziţie publică se soluţionează de către instanța competenta, conform   prevederilor legale.
25.Limba care guvernează Contractul
25.1. Limba care guvernează Contractul este limba română.
26. Prelucrarea datelor cu caracter personal

 26.1. Contractantul va considera toate documentele și informațiile care îi sunt puse la dispoziție în vederea încheierii și executării Contractului drept strict confidențiale. Obligația de confidențialitate nu se aplică în cazul solicitărilor legale privind divulgarea unor informații venite, în format oficial, din partea anumitor autorități publice conform prevederilor legale aplicabile.

26.2. Colectarea,  prelucrarea și stocarea/arhivarea  datelor cu caracter personal se vor realiza în conformitate   cu prevederile Regulamentului nr. 679  /2016, precum și cu respectarea legislației naționale în materie, în scopul implementării și monitorizării proiectului, realizării obiectivului contractului, îndeplinirii obiectivelor acestuia, precum și în scop statistic.
26.3 Datele cu caracter personal, așa cum sunt clasificate în Regulamentul (UE) 679 / 2016,vor fi prelucrate  
   în acord cu legislația menționată pe toată perioada contractuală, inclusiv pe perioada de verificare și     urmărire a obiectivelor contractuale, în scopul și temeiul legal pentru care s-a perfectat prezentul contract.
26.4  Părțile contractante vor lua măsuri tehnice și organizatorice adecvate, protrivit propriilor atribuții și competențe  instituționale, în vederea asigurării unui nivel corespunzător de securitate a datelor cu caracater personal, fie că este vorba despre prelucrare, reprelucrare sau transfer către terți ori publicare pe surse publice interne sau externe.

   Părțile contractante vor asigura protrivit propriilor atribuții și competențe instituționale toate condițiile tehnice și organizatorice pentru păstrarea confidențialității, integrității și disponibilității datelor cu caracter personal.
27. Nulități
27.1. Dacă o clauză a acestui contract va fi declarată nulă, celelalte prevederi ale contractului nu vor fi afectate de aceasta nulitate. Părţile convin ca orice clauză declarată nulă să fie inlocuită printr-o altă clauză care să corespundă cât mai cu putință scopului contractului. În cazul în care, ca urmare a demersurilor făcute de parţi, clauza declarată nulă nu poate fi inlocuită cu una care să corespundă cât mai cu putință scopului contractului şi această clauză este de esenţa contractului, contractul se va rezilia de plin drept.
 28.Comunicări

28.1. (1) Orice comunicare între părţi, referitoare la îndeplinirea prezentului Contract, trebuie să fie transmisă în scris.

28.1. (2) Orice document scris trebuie înregistrat atât în momentul transmiterii, cât şi în momentul primirii.

28.2. Comunicările dintre părţi se pot face şi prin e-mail, fax, cu condiţia confirmării în scris a primirii comunicării.
29.Legea aplicabilă Contractului

29.1. Contractul va fi interpretat conform legilor din România.
Prezentul contract a fost încheiat astăzi.............................. în 2 (două) exemplare de valoare juridică egală, din care 1(un) exemplar pentru Autoritatea Contractantă şi 1 (un) exemplar pentru Contractant.  

